## dachser_inteligent_logistics

Tlačová správa V Bratislave, 19. 1. 2021

# **Nadrozmerný letecký náklad pre dcérsku společnosť Airbus**

**Spoločnosť DACHSER Air & Sea Logistics zorganizovala špeciálnu leteckú nákladnú dopravu: Satair, dcérska spoločnosť Airbusu a jeden z popredných svetových dodávateľov náhradných dielov pre lietadlá a vrtuľníky, požiadal o prepravu horizontálneho stabilizátora pre A320.**

Nadrozmerná a krehká časť lietadla sa musela prepraviť z letiska Zaragoza v Španielsku do Dubaja a muselo sa s ňou zaobchádzať mimoriadne opatrne. Okrem toho bola preprava naliehavá. Je zrejmé, že lietadlo, ktoré nemôže lietať, je spojené so značnými nákladmi.

### **Tímová práca ako faktor úspechu**

### Tím leteckej a námornej prepravy spoločnosti DACHSER v Španielsku spolupracoval s nemeckým tímom na plánovaní prepravy citlivého nákladu do najmenších detailov. To zahŕňalo vypracovanie harmonogramu prác a presnú analýzu logistických procesov. *„Kľúčom k úspechu projektu bola tímová práca,“* hovorí Carlos Garcia, Department Head Airfreight DACHSER Air & Sea Logistics Spain.

Pozemnú dopravu zo španielskeho mesta Getafe na letisko Zaragoza zabezpečil zákazník. Na letiskovej hranici potom tím leteckej a námornej logistiky spoločnosti DACHSER prevzal náklad a bezpečne ho dopravil do priestoru letiska a na palubu dopravného lietadla. Spoločnosť DACHSER si prenajala lietadlo Antonov An-124, ktoré je jedným z najväčších lietadiel na svete, a preto je mimoriadne vhodné na prepravu veľkých nákladov, ako sú napríklad letecké súčiastky.

Ďalší dvaja zamestnanci DACHSER a zástupca spoločnosti Satair dohliadali na prílet na letisko Zaragoza a koordinovali časy odbavenia s pracovníkom odbavenia a prevádzkovateľom lietadla. Po naložení 13 metrov dlhého zadného stabilizátora do zadnej časti lietadla Antonov An-124 tímy DACHSER a Satair starostlivo skontrolovali, či je veľký náklad správne umiestnený a upevnený, a potom dali súhlas na let do Dubaja.

### **Spoľahlivosť a odbornosť**

*„Sme hrdí na to, že nám spoločnosť Satair zverila takúto delikátnu a časovo náročnú prepravu. Naše tímy v Španielsku a Nemecku preukázali veľkú logistickú obratnosť a úspešne dokončili projekt,“* hovorí Garcia. *„Pri takýchto špeciálnych prepravách je najdôležitejšia spoľahlivosť logistického partnera. Spoločnosť DACHSER má značné skúsenosti s projektovou dopravou a je vždy pripravená podporiť svojich zákazníkov ako servisný partner.“*

**Základné informácie o spoločnosti DACHSER Slovakia a. s.**

História spoločnosti DACHSER sa začína v roku 1995, kedy bola založená spoločnosť Lindbergh Air Freight, s.r.o. Zameranie aktivity spoločnosti v prvom roku bolo v poskytovaní kompletných zasielateľských služieb pri preprave leteckých zásielok. Následne po predložení požiadaviek od zákazníkov sa aktivity rozvinuli aj na poskytovanie námornej a pozemnej prepravy. V roku 2004 sa spoločnosť stáva súčasťou nemeckej logistickej spoločnosti DACHSER a až do roku 2009 vystupuje na trhu pod menom LINDBERGH & DACHSER a. s. Od 1. 1. 2010 spoločnosť pôsobí na trhu pod obchodným menom DACHSER Slovakia a. s. Premenovaním bol zavŕšený integračný proces spoločnosti do celosvetovej siete koncernu DACHSER. V súčasnosti má DACHSER na Slovensku 5 pobočiek, v ktorých pracuje pres 200 zamestnancov.

**Základné informácie o skupine DACHSER**

Rodinná spoločnosť DACHSER so sídlom v nemeckom Kemptene je popredným európskym poskytovateľom logistických služieb. DACHSER poskytuje komplexnú prepravnú logistiku, skladovanie a individuálne zákaznícke služby v troch obchodných oblastiach: DACHSER European Logistics, DACHSER Food Logistics a DACHSER Air & Sea Logistics. Ponuku dopĺňajú ďalšie služby ako kontraktná logistika, konzultácie a poradenstvo a špecifické riešenia prispôsobené na mieru jednotlivým odvetviam. Vďaka komplexnej dopravnej sieti ako v Európe, tak i v zámorí a informačným technológiám, ktoré sú plne integrované do všetkých systémov, poskytuje DACHSER inteligentné logistické riešenia po celom svete. V súčasnosti zamestnáva zhruba 30 600 ľudí v 399 pobočkách po celom svete. Za rok 2018 zrealizoval cca 83,7 miliónov zásielok s hmotnosťou 41,3 miliónov ton. Celkový obrat koncernu DACHSER v roku 2018 predstavoval 5,6 miliárd eur. Pre viac informácií navštívte [www.dachser.sk](http://www.dachser.sk).

Pre viac informácií prosím kontaktujte:

**Crest Communications a. s.**

Anna Palfiová

PR manager

Tel.: +421 903 664 575

E-mail: anka.palfiova@gmail.com

**DACHSER Slovakia a.s**.

Martin Štiglinc

Sales Manager European Logistics

Tel.: +421 2 6929 6180

Fax: +421 2 6929 6197

E-mail: martin.stiglinc@dachser.com

www.dachser.sk